GiliGold/VAD_KnessetCorpus huggingface dataset:
יעקב אדרי: לשיטתך, אם המענק מחולק, אני הייתי מבין אם הם היו אומרים שכל שנה הם יקבלו חמישים עובדים או מאה עובדים.
משה גפני: אתם לא נותנים את זה בבת אחת.
ציון פיניאן: לא, ארבע שנים.
יעקב אדרי: אני שוב אומר שאני אתמוך בעניין הזה, אבל אני אומר שאם הם היו אומרים לנו שכל שנה יקלטו חמישים-מאה עובדים עד להשלמת המכסה ב-2013, זה נראה לי הגיוני.
משה גפני: נכון, זה הגיוני.
יעקב אדרי: אבל כאן הם אומרים שעד 2013 ייקלטו העובדים.
אמנון כהן: אולי המענק אמור להכניס טכנולוגיה חדשה ורק אחרי שהטכנולוגיה תיכנס, תהיה אפשרות לקלוט עובדים.
ערן פולק: הנתונים שיש לי, זה לא מה שהם התחייבו.
ערן פולק: מה שהם התחייבו בכתב האישור, זה מה שהוצג על ידי נציגי מרכז ההשקעות.
ערן פולק: הנתונים שיש לי שהתוכנית של החברה בפועל היא מחצית מהגידול לבצע כבר ב-2011 והמחצית השנייה ב-2012.
יוסי דנקונה: הם כבר בגיוס של עובדים.
יוסי דנקונה: בסך הכל מדובר בגיוס של מאה עובדים לחברה.
יוסי דנקונה: שימו לב, הגידול, משמעותו גידול בתפוקה וההשקעות האלה נועדו להגדלת התפוקה משלושים אלף יחידות לחודש ל-41 אלף יחידות בחודש.
יוסי דנקונה: המשמעות עוד מכונות והמשמעות היא עוד אנשים שמפעילים את המכונות.
אמנון כהן: מכשירים אותם?
יוסי דנקונה: מכשירים.
אמנון כהן: והם נקלטים דרך חברות כוח אדם או ישירות על ידי המפעל?
יוסי דנקונה: רובם ישירות על ידי המפעל וחלק על ידי חברות כוח אדם.
אמנון כהן: החלק הגדול.
אמנון כהן: כבר מגייסים מאה עובדים.
משה גפני: חבר הכנסת כהן שאל האם הרוב יהיו עובדי כוח אדם.
יוסי דנקונה: לא.
אלי גרשון: הרוב הם עובדים ישירים של החברה.
משה גפני: ה צ ב ע ה פנייה מספר 8 – אושרה פה אחד פנייה מספר 7
דני גלושנקוב: הפנייה שלפנינו נועדה לתקצב את קרן הסיוע לסטודנטים בסכום נוסף של חמישים מיליון שקלים בהתאם להחלטת הממשלה 2614 מדצמבר אשתקד.
משה גפני: מה זה החלטת הממשלה?
דני גלושנקוב: מדובר בתוספת של חמישים מיליון שקלים לקרן לסיוע לסטודנטים.
ציון פיניאן: גילה גמליאל.
יצחק וקנין: בחוק שהגשתי לגבי המשכנתאות, מענקי מקום, כתבו לי בכמה הסתייגויות של הממשלה שחייבים לקבל את האישור של סגנית השר ובתיאום מלא עם סגנית השר גילה גמליאל.
יצחק וקנין: אין שר בינוי ושיכון?
משה גפני: זאת החלטת הממשלה על הבטחת הכנסה לאברכים?
דני גלושנקוב: נכון מאוד.
משה גפני: אז בוא נדבר על העניין.
משה גפני: עכשיו אני רוצה לדעת.
משה גפני: מוסיפים חמישים מיליון שקלים, שאני כמובן תומך בזה, הוועדה תומכת בזה כל הזמן, אנחנו טוענים שלא מספיק המדינה עוזרת לסטודנטים.
משה גפני: כמה בסך הכל עכשיו הסטודנטים מקבלים מקרנות הסיוע אחרי שיש תוספת של חמישים מיליון שקלים?
דני גלושנקוב: סך הכל?
משה גפני: כן, הסך הכל מכל המשרדים.
דני גלושנקוב: מכל המשרדים, אין לי את המספרים כרגע.
דני גלושנקוב: יש לי נתון על מה שקורה במערכת ההשכלה הגבוהה.
יעקב אדרי: מי הגוף שמקבל?
משה גפני: קרן סיוע לסטודנטים.
דני גלושנקוב: הקרן מופעלת בידי משרד החינוך וה-ות"ת.
דני גלושנקוב: בבסיס תקציב המדינה לשנת 2011, יש 150 מיליון שקלים לנושא של סיוע לסטודנטים.
דני גלושנקוב: זאת תוספת של חמישים נוספים.
שלי יחימוביץ': החמישים מיליון שקלים, זאת תוספת חד פעמית?
דני גלושנקוב: בהתאם להחלטת הממשלה.
שלי יחימוביץ': זה סכום חד פעמי, הוא לא בבסיס התקציב.
דני גלושנקוב: תוספת.
שלי יחימוביץ': הוא רק ל-2011 או גם ל-2012?
דני גלושנקוב: כרגע הוא רק ל-2011.
יעקב אדרי: הכל כרגע.
יצחק וקנין: אנחנו נצביע בעד.
יצחק וקנין: שלא יהיה ספק, אני מצביע בעד.
יצחק וקנין: אני בעד הסטודנטים.
משה גפני: אנחנו דנו על העניין של מלגות הסיוע לסטודנטים.
משה גפני: כאן בוועדה, בעקבות הסיפור של הבטחת הכנסה של אברכים, קיימנו על זה דיון ואני גם בדקתי את זה פעמים רבות.
משה גפני: אני חושב שהמדינה לא מסייעת מספיק לסטודנטים, לאלה שנזקקים לסיוע של המדינה, אבל מדובר להערכתי בסדרי גודל של 600 מיליון שקלים ואולי קצת יותר או קצת פחות.
משה גפני: אתה מדבר על הסעיף שמופיע כאן בהעברה שהוא במשרד החינוך סעיף אחד מתוך סעיפים רבים והוא מלגות סיוע לסטודנטים.
דני גלושנקוב: במסגרת הקרן לסיוע.
משה גפני: אני קיימתי דיונים על הנושא של הבטחת הכנסה של אברכים במשרד ראש הממשלה ביחד עם משרד האוצר ואני דרשתי, מכיוון שבחוק המקורי שאנחנו הנחנו היה גם את הסיפור של הסטודנטים ואנחנו הגענו להסכמה שמוסיפים את החמישים מיליון שקלים לקרנות הסיוע של הסטודנטים.
משה גפני: בעקבות כך מגיע הסעיף התקציבי הזה שנכון, הוא ל-2011.
משה גפני: כמו גם בכל הסעיפים האחרים שמדברים על תוספות, גם בסיפור של האברכים, אנחנו נצטרך לעמוד על המשמר של-2012 יתווסף הסכום.
שלי יחימוביץ': אין לך את זה ב-2012.
משה גפני: אותו הדבר כמו שעכשיו.
משה גפני: יש תקציב דו שנתי.
משה גפני: אנחנו נצטרך לדרוש שזה יבוא בהעברה.
משה גפני: הוועדה אומרת שאסור שזה יהיה חד פעמי אלא אנחנו דורשים שזה יהיה קבוע.
משה גפני: אני חושב שהוועדה תתמוך בבקשה הזאת.
משה גפני: אני לוקח לעצמי קצת מהקרדיט בעניין, בעיקר הקרדיט הוא של האברכים כי הם לא היו על ראש שמחתנו כל הזמן בתקשורת, הממשלה לא הייתה נותנת לסטודנטים שקל.
משה גפני: במהלך הדיונים נאמר לי על ידי גורמים בכירים בממשלה שצריך להכפיל את שכר הלימוד של הסטודנטים פי שלוש, כמו בבריטניה, ואני אמרתי להם שתהיה על זה מלחמת עולם.
משה גפני: אני רק רוצה להגיד לכם, וסתם, הערה צינית שלי שהיא גם נכונה במקרה, שאם הייתה כאן עכשיו תוספת של חמישים מיליון שקלים להבטחת הכנסה של אברכים, התקשורת לא הייתה בוועדה אחרת אלא היא הייתה כאן והיו מצלמים אותי מהאוזניים.
שלי יחימוביץ': לא רק התקשורת אלא גם חברים של אדרי.
יצחק וקנין: אני מצביע בעד הסטודנטים.
משה גפני: ה צ ב ע ה פנייה מספר 7 – אושרה פה אחד תודה.
משה גפני: על סדר היום תקנות סיוע לשדרות וליישובי הנגב המערבי (הוראת שעה) (הארכת תחולת סעיף 5(ב) לחוק), התשע"א-2011.
מיכל דויטש הנר: מכוח חוק סיוע לשדרות וליישובי הנגב המערבי (הוראת שעה), התשנ"ז-2007 ניתנו מספר הקלות לתושבי האזור שמוגדר באותו חוק.
מיכל דויטש הנר: במסגרת אותו חוק גם ניתנה הקלה במס הכנסה לפי הוראות סעיף 11.
מיכל דויטש הנר: עד שנת 2010 זה היה קבוע בחוק כאשר ב-2010 ניתן להם זיכוי בשיעור של 20 אחוזים עד גובה הכנסה של כ-220 אלף שקלים.
מיכל דויטש הנר: ניתנה הסמכה לשר האוצר להאריך את אותה הקלה גם לגבי שנת המס 2011.
מיכל דויטש הנר: החלטת ממשלה בעניין התקבלה ביום 2 בינואר 2011 להאריך את אותן הקלות ואנחנו כאן היום עם תקנות.
משה גפני: זה מס הכנסה.
משה גפני: מה עם הנחה בארנונה?
שי חרמש: קיימת.
שגית אפיק: התקנות כרגע הן רק עד שנת 2009.
שי חרמש: על ארנונה?
שגית אפיק: זה לא פורסם.
שגית אפיק: בדקנו את זה אתמול.
שגית אפיק: זה לא שייך לארנונה.
משה גפני: יש כמה חלקים להחלטת הממשלה.
משה גפני: יש את הנושא הזה שאת מביאה, יש את הנושא של ההנחה בארנונה ויש את הנושא של המענקים.
מיכל דויטש הנר: אני במגרש שלי, הארכת ההטבות במס.
מיכל דויטש הנר: אני לא מכירה את יתר הנושאים.
שי חרמש: על ארנונה ב-2009, ב-2010 קיבלו את ההנחות.
שגית אפיק: האריכו ל-2010.
שגית אפיק: אין הארכה ל-2011.
שגית אפיק: לפי מה שאני בדקתי אתמול.
שגית אפיק: צריך לפרסם את התקנות.
זבולון אורלב: ב-2011 אין תחולה מלאה לארנונה.
משה גפני: אין לנו זמן מיותר היום מכיוון שיש לנו כמה סעיפים.
איתי קורן: אני זוכר בתחילת השנה, בינואר 2011, יש החלטת ממשלה.
מיכל דויטש הנר: 2664.
שגית אפיק: יש החלטת ממשלה.
משה גפני: כן, הנה היא, היא מונחת כאן.
איתי קורן: גם בנושא הביטחון וגם על הארנונה.
שגית אפיק: נכון, אבל צריך להתקין תקנות.
שגית אפיק: הרשויות המקומיות לא נותנות הנחה בארנונה על סמך החלטת ממשלה.
שי חרמש: הן צריכות לקבל שיפוי על זה.
שגית אפיק: הן צריכות לקבל הגדרה בתקנות והתקנות האלה לא התפרסמו.
שגית אפיק: כנ"ל תקנות לגבי מענק שנקבעו באותה החלטת ממשלה שגם לגביהן לא הותקנו תקנות.
משה גפני: הישיבה היום תהיה עד שעה 11:00.
משה גפני: אנחנו נאשר את מה שמביאה עורכת הדין דויטש אבל אני רוצה לדעת האם עד אז תוכל לחזור לוועדה ולומר לנו מה לגבי המענק המיוחד, שהוא בהחלטת הממשלה, ולגבי ההנחות בארנונה.
משה גפני: אם לא תוכל עד 11:00, אנחנו רוצים תשובה עד שבוע הבא.
איתי קורן: כן.
משה גפני: רבותי, אני מביא להצבעה.
שי חרמש: עוד מילה אחת.
זבולון אורלב: רטרואקטיבי מינואר.
מיכל דויטש הנר: כל שנת הכספים 2011.
שי חרמש: עוד מילה קצרה.
שי חרמש: אחת הבעיות היא הוראת השעה.
שי חרמש: אתה נותן היום הטבות מס, צריך לתת לאנשים פרק זמן כי אתה בא למשוך אוכלוסיות ונהנים מזה בעלי ההכנסות.
שי חרמש: אתה רוצה להביא אוכלוסייה יותר חזקה לאזור.
שי חרמש: הוראת השעה היא מאוד בעייתית.
שי חרמש: בשנה שעברה ביקשתי דבר אחד וניהלתי על זה גם משא ומתן, גם עם יובל שטייניץ וגם עם ראש הממשלה.
שי חרמש: ביקשתי שכשם שיש תקציב דו שנתי, מה שטוב לפריץ, טוב לתושבים.
שי חרמש: אם אתה רוצה היום לקבל פרספקטיבה על תקציב המדינה, תן גם פרספקטיבה בתוך האזור.
שי חרמש: נתת תקציב דו שנתי, תן את זה ל-2011 ול-2012.
שי חרמש: משרד האוצר סירב לעניין וחייב כאן שתדלנות.
שי חרמש: אגב, כל שנה בדצמבר יש שתדלנות להאריך את זה בעוד שנה.
שי חרמש: אני מבקש שלפחות ייאמר כאן לפרוטוקול שבסמכות שר האוצר ב-2011 להאריך את התקנות האלה בשנה נוספת.
מיכל דויטש הנר: לא יכול.
שי חרמש: למה הוא לא יכול?
מיכל דויטש הנר: זאת חקיקה ראשית.
שי חרמש: ואיך אנחנו עכשיו פועלים כאן?
מיכל דויטש הנר: הוספתם בתיקון שעשינו ב-2010 הסמכה לשר האוצר להאריך בשנה אחת נוספת את ההקלה.
שי חרמש: אם כן, שנה הבאה זאת אופרציה שתיקח שנה.
שגית אפיק: צריך חוק שנה הבאה.
מיכל דויטש הנר: אני מבקשת להסביר כאן גם לפרוטוקול.
מיכל דויטש הנר: גם אז הייתה התנהלות יחד עם ועדת הכספים וגם עם משרד המשפטים.
מיכל דויטש הנר: אנחנו צריכים לזכור שכאשר אנחנו עושים את ההקלה הזאת, אנחנו מדברים על הקלות שהן בעצם מכוח סעיף 11, הטבות מס לישובים.
מיכל דויטש הנר: כל הנושא של הטבות מס לישובים נדון כאן מספר פעמים ומצוי בדיון בבג"ץ על כל מבנה ההטבות של סעיף 11.
משה גפני: אני אגיד לך בדיוק מה אנחנו עושים.
גאלב מג'אדלה: תן לה להשלים את הדברים.
גאלב מג'אדלה: אתה הבנת, הוא הבין אבל אני לא הבנתי כלום.
מיכל דויטש הנר: בהתייעצות אז גם עם ועדת הכספים בגלל המצב הביטחוני המיוחד אמרנו שאין בזה כדי לפגוע בכל הדיון שנעשה בסעיף 11 בגלל המצב המיוחד של שדרות.
מיכל דויטש הנר: לא נגענו בכל יתר הדברים.
מיכל דויטש הנר: לכן גם עשינו את זה הוראת שעה, כדי לבחון כל פעם מחדש את המצב.
מיכל דויטש הנר: כלומר, לתת היום סוג של הוראת קבע שהיא מנותקת מהמצב בפועל, זה יהיה בעייתי גם לממשלה.
שי חרמש: מישהו חושב שמשהו הולך להשתנות בשנה הבאה?
משה גפני: זה הכול ועדת הכספים.
משה גפני: בהצעת החוק, חוק סיוע לשדרות וליישובי הנגב המערבי, 16 במרץ 2010, לא היה בחוק שהממשלה הביאה שאפשר להאריך את זה גם ל-2011.
משה גפני: אנחנו ביקשנו להאריך את זה ל-2011.
משה גפני: כתוב בחוק שהוראות סעיף 11 חלק (ב) לתוספת הראשונה יחולו בשנת הכספים 2010.
משה גפני: שר האוצר, באישור ועדת הכספים של הכנסת, רשאי להאריך את תחולתן של ההוראות האמורות לשנת הכספים 2011.
משה גפני: את זה אנחנו הוספנו.
מיכל דויטש הנר: את זה הוספתם בחוק.
משה גפני: בחוק הוספנו את זה ולזה הם הסכימו.
משה גפני: כשביקשנו שיהיה אפשר גם להאריך את זה פעם נוספת ל-2012, הם לא הסכימו.
משה גפני: אז כתוב שתחילתו של חוק זה ביום זה ובזה נגמר העניין.
משה גפני: אני מציע שנאשר את זה לשנת 2011 ואני אבקש מהיועצת המשפטית של הוועדה להכין הצעת חוק, תיקון לחוק הזה, ולכתוב את מה שכתוב על 2011, ששר האוצר באישור ועדת הכספים של הכנסת רשאי להאריך את תחולתן של ההוראות האמורות.
חיים אורון: על 227, כמה כסף זה?
חיים אורון: עשרים אחוזים.
מיכל דויטש הנר: זה הרי הגג.
חיים אורון: כמה כסף זה על הגג?
שי חרמש: 3,000 שקלים בחודש.
שי חרמש: בגג.
שי חרמש: זה מגיע ל-3,000 שקלים בחודש.
מיכל דויטש הנר: הנחה מהמס.
משה גפני: מיכל, אתם לא תתנגדו להצעת החוק הזאת, לתת לשר האוצר את האפשרות להאריך את זה לשנה נוספת.
מיכל דויטש הנר: לא אני קובעת את מדיניות משרד האוצר.
זבולון אורלב: מקצועית.
מיכל דויטש הנר: מקצועית, כמו שאמרתי, גם לממשלה היום, נכון להיום, כל הנושא של סעיף 11 נמצא בסיטואציה מאוד בעייתית.
זבולון אורלב: טוב, זאת הממשלה ולא הכנסת.
מיכל דויטש הנר: גם הכנסת נמצאת באותו בג"ץ בו נמצאת הממשלה.
משה גפני: הממשלה מבקשת שאנחנו נאשר את הארכת המועד לשנת 2011.
משה גפני: את האפשרות.
משה גפני: אגב, למה אתם באים היום ולמה לא בדצמבר?
משה גפני: אתמול הייתה לנו סיטואציה שאיחרו בשנה בנושא שהיה צריך להסדיר.
גאלב מג'אדלה: היא יעילה.
גאלב מג'אדלה: היא באה מוקדם.
שי חרמש: לא יפה לומר את זה על מיכל כי היא עשתה מאמץ בשבוע שעבר.
משה גפני: אין לי טענות למיכל.
משה גפני: יש לי טענות לכל המערכת הממשלתית הזאת.
גאלב מג'אדלה: יש גם כאלה שמקדימים.
משה גפני: מיכל, אני מבקש, תבדקי במשרד לאפשר לשר האוצר בסוף שנת 2011, בעזרת השם, אם יהיה צורך, שיהיה אפשר להאריך את זה.
משה גפני: שגית, תחתימי אותנו על הצעת חוק.
משה גפני: רבותיי, אני מבקש לאשר את תקנות סיוע לשדרות וליישובי הנגב המערבי (הוראת שעה) (הארכת תחולת סעיף 5(ב) לחוק), התשע"א-2011.
חיים אורון: אני מצביע בעד תוך הפנייה לדבריי בדיון.
שי חרמש: אני מושך את ההצבעה.
חיים אורון: הוא לא צריך להצביע.
שי חרמש: אני גם בעל עניין.
משה גפני: אנחנו מעבירים חוק.
משה גפני: אני הייתי מיוזמי החוק של אוויר נקי.
זבולון אורלב: אתה אחד משבעה מיליון.
זבולון אורלב: הוא אחד ממעטים.
זבולון אורלב: זה חל על אלף אנשים, על אלפיים אנשים.
משה גפני: חבר הכנסת חרמש משך את הצבעתו.
משה גפני: הוא לא הצביע ולא השתתף בהצבעה הזאת.
משה גפני: ההחלטה הייתה פה אחד וניתן אישור לתקנות הללו.
משה גפני: אנחנו מבקשים להניח על שולחן הכנסת הצעת חוק שתאפשר לשר האוצר, באישור ועדת הכספים של הכנסת, אם יהיה צורך, את המשך הארכת התקנות הללו.
משה גפני: אנחנו מבקשים ממשרד הפנים לקבל תשובה.
משה גפני: איתי קורן, יש לך תשובה?
איתי קורן: לא, לא בדקתי.
משה גפני: אתה יכול לבדוק?
משה גפני: אם אתה יכול לחזור עם תשובה לגבי שני הנושאים, הארנונה ל-2011 בהתאם להחלטת הממשלה והנושא הזה של מענק מיוחד.
משה גפני: אם אתה יכול עד 11:00, אני מאוד אודה לך.
משה גפני: אם לא, בתחילת שבוע הבא.
משה גפני: על סדר היום צו היטלי סחר ואמצעי הגנה (היטל יבוא הנובע מהסכם העדפה) (הוראת שעה) (תיקון מס' 2), התשע"א-2011 (מוצרים מארצות הברית).
משה גפני: על פי תיקון שעשינו לחוק ההסדרים האחרון כאשר מפרסמים צו מהסוג הזה, "החלטת השרים לפי העניין להטיל היטל לפי חוק זה טעונה אישורה של ועדת הכספים של הכנסת.
משה גפני: הוגשה בקשה לאישור כאמור, תחל ועדת הכספים לדון בה בתוך 14 ימים מיום שהוגשה.
משה גפני: סיום הדיונים כאמור ייעשה בהתחשב בהתחייבויותיה של מדינת ישראל בהסכמים בין לאומיים".
משה גפני: אנחנו תיקנו בחוק ההסדרים את מה שהיה עד היום, שהיה אפשר לעשות את זה מבלי שוועדת הכספים בעניין ולהביא את זה בדיעבד.
משה גפני: אנחנו ביקשנו להביא את זה קודם.
משה גפני: קבענו בחוק שבתוך 14 ימים אנחנו נתחיל את הדיון.
משה גפני: 14 הימים חולפים ביום שני הקרוב ולכן אנחנו מתחילים את הדיון .
משה גפני: אני לא יודע אם נסיים אותו היום ואני מעריך שלא נסיים אותו היום.
זבולון אורלב: שומן חזיר טרי?
משה גפני: תכף נגיע לחזיר.
משה גפני: אנחנו אוחזים עוד קודם.
זבולון אורלב: אני נגד.
משה גפני: אתה נגד.
שי חרמש: גפני היה יותר חכם מכולם בשנה שעברה, כשקדימה רצתה להפיל את הממשלה על זה.
שי חרמש: גפני, תן להגיד מילה בשבחך.
משה גפני: אתה לא יכול כי אני באמצע דבריי.
שי חרמש: במרץ שנה שעברה היה תרגיל.
שי חרמש: במרץ שנה שעברה מצאה קדימה הזדמנות נהדרת לתקוף את הממשלה על חוק החזיר וגפני קם ועלה באותו ערב בלילה ואמר שהם תומכים בחוק כיוון שמעבר לזה יש חוק שלא מאפשר להביא בשר בלתי כשר לארץ וזה פתר את הבעיה.
שי חרמש: אני זוכר, מרץ שנה שעברה.
שי חרמש: אי אפשר להביא את זה.
שי חרמש: אגב, זה נכון להביא דברים בשם אומרם.
משה גפני: מה שקרה זה שזה עלה לאישור המליאה ואז אני הייתי חתום על זה.
משה גפני: הייתי צריך לחתום.
משה גפני: אז עלה רוני בר-און ומאיר שטרית וחברים רבים בקדימה.
שי חרמש: לא רבים.
משה גפני: חברים בקדימה.
שי חרמש: בניגוד לעמדתי.
משה גפני: הוא ראה את החתימה שלי על החזיר, הוא פשוט ישב עלי שבעה.
משה גפני: הוא אמר במליאת הכנסת.
משה גפני: אז יושב ראש הקואליציה נכנס ללחץ והבין שהולך להיות כאן משבר כי אני מסכים לחזיר?
משה גפני: הוא אמר שמישהו אחר יעלה לענות במקומך ותימנע ותצא מהאולם.
משה גפני: אמרתי, לא, אני עולה ואני משיב ואני מצביע בעד.
משה גפני: רגע, אני לא הולך להצביע עכשיו בעד.
זבולון אורלב: אני רק מסתכל.
משה גפני: אני אמרתי שמדובר על היטל סחר שעושים אותו עם ארצות הברית, עושים אותו במשך כל השנים, במשך שנים רבות.
משה גפני: אגב, היה לי ויכוח גם עם ליצמן אם הוא גם חתם או לא חתם.
משה גפני: הוא אמר לי שהוא לא חתם ואני אמרתי לו שהוא כן חתם, והבאתי לו את החתימה שלו על היטל הסחר.
משה גפני: אגב, היום לא הולך להיות לכם קל ולא בגלל החזיר.
קריאה: לכן באנו חמישה.
משה גפני: חמישה לא מספיקים.
משה גפני: אני רוצה לומר לחברי הכנסת שכאשר התקבל חוק יסוד: חופש העיסוק הגישה חברת מיטראל עתירה לבג"ץ.
משה גפני: היא אמרה שעל פי חוק יסוד: חופש העיסוק מותר לה לייבא בשר טרף, לייבא חזיר וכל הדברים האלה.
משה גפני: אז בממשלת רבין תיקנו את החוק ואמרו שעל אף חוק יסוד: חופש העיסוק, והיו צריכים 61 קולות, ואגב, אז הכנסת החליטה שכדור הארץ הוא מרובע, יש החלטה בפרוטוקול, שבח וייס היה יושב ראש הכנסת ויצחק רבין עמד בפתח והוא רתח מזעם כשהוא לא ראה את פרס מגיע, השעה הייתה 3:00 לפנות בוקר, ופרס הגיע בסוף.
משה גפני: הוא היה כמו גנרל, חבל על הזמן.
משה גפני: כל מפלגת העבודה התייצבה ולא כמו היום.
משה גפני: תיקנו את החוק.
שי חרמש: היום כדי להביא את כולם מספיקה מונית, אבל אז היה צריך אוטובוס.
גאלב מג'אדלה: היום אנחנו חברתיים.
גאלב מג'אדלה: אין לנו גנרלים.
חיים אורון: האנשים שלנו היו בחוץ.
משה גפני: אני עמדתי עם דדי צוקר.
משה גפני: על מרצ אני לא רוצה לדבר.
חיים אורון: אנחנו אמרנו שלא מפילים את הממשלה.
משה גפני: אני ודדי צוקר הכנסנו אנשים ב-3 לפנות בוקר וכשמרצ ראתה שיש רוב מספיק, הם נכנסו והצביעו נגד ושניים נשארו בחוץ.
משה גפני: הם אמרו שלא מפילים על זה ממשלה.
משה גפני: שבח וייס שאל – כי הרי מאיפה יודעים שיש 61 חברי כנסת שיתמכו, הרי זה חוק יסוד - מי חושב שכדור הארץ הוא מרובע, שיצביע בעד.
משה גפני: 65 הצביעו בעד ואז הוא עבר מיד להצבעה על החוק.
משה גפני: החוק הוא כדלהלן.
משה גפני: בשר, כל סוגי בשר ומוצריו הראויים למאכל אדם, לרבות בשר ומוצריו של בעלי כנף לסוגיהם, תעודת הכשר וכולי.
משה גפני: החוק הזה אוסר במדינת ישראל לייבא בשר טרף.
משה גפני: בשר טרף על כל מוצריו – שומן, חזיר, עוף לא כשר.
משה גפני: צריכה להיות תעודת הכשר כדי לייבא בשר למדינת ישראל.
משה גפני: ההיטל הזה שעליו מדובר, יכול להיות שנצטרך לעשות בו שינויים, מדובר על פנקס בין לאומי בין ארצות הברית לישראל להיטל סחר.
שי חרמש: ארצות הברית או אירופה?
משה גפני: ארצות הברית.
שי חרמש: גם אירופה.
משה גפני: מאוד יכול להיות – לא שאני יודע – שיש בצו היטלי הסחר הזה שעליו אנחנו מדברים מוצרים שעל פי החוק אסור להביא אותם לארצות הברית.
משה גפני: אני לא יודע, אבל יכול להיות שבפנקס הזה יש מוצרים שהם בהסכם הסחר בין ישראל לארצות הברית אבל לארצות הברית, בגלל חוק אחר, אסור לייבא אותם.
משה גפני: אז ישראל לא יכולה לייצא לארצות הברית מוצר מסוים.
צביקה כהן: אין ספק.
משה גפני: אני התחייבתי בתקשורת שאני לא אתן בתקופה הקרובה בוועדה להעלות מחירים.
משה גפני: יש דבר שאיננו נוגע אליהם ואני כתבתי מכתב ליהודה נסרדישי בשבוע שעבר.
משה גפני: התפרסם צו שלא צריך את האישור שלנו אלא צריך אותנו רק כאשר מחמירים, התפרסם צו שמקל ביבוא של דגים לא כשרים.
משה גפני: מקלים ביבוא והם הולכים להביא אלינו צו שמגדיל מאוד את המחיר של יבוא הדגים הכשרים.
זבולון אורלב: אתה בקואליציה.
משה גפני: עזוב אותי עם הקואליציה.
משה גפני: גם אתה בקואליציה, יותר ממני.
משה גפני: לא, לא יותר אבל אותו הדבר.
גאלב מג'אדלה: יש לו גם שר בקואליציה.
משה גפני: לי אין שר.
גאלב מג'אדלה: יש לך סגן שר.
משה גפני: סגן שר, זה כלום.
משה גפני: כותב לי אזרח בנושא העלאת המכס, פילה, דג אמנון, צו תעריף.
משה גפני: "אנו רואים בחומרה את שיעור המכס בימים אלה של התייקרויות נרחבות במיוחד בכל הנוגע למוצר עממי הנצרך בשכבות האוכלוסייה המשתכרות אל צרור נקוב.
משה גפני: לפיכך נבקשך לזמן ולהופיע וכולי".
משה גפני: אני קיבלתי הרבה מכתבים בעניין.
משה גפני: יש לי שתי בעיות.
משה גפני: היום לאשר צו תעריף מכס, אפילו שזה לא נוגע למשרד שלהם, אני רואה את הממשלה כמקשה אחת ואני אבקש כמובן לבדוק האם בצו הזה, מה שהם מביאים – אני לא הולך לאשר את זה היום אלא אני אבקש להמשיך את הדיון.
משה גפני: הדיון לא יסתיים היום.
משה גפני: יש ממשלה אחת בישראל ואני רוצה תשובות על הכול ואל תגידו לו שזה לא אתם כי אני יודע שזה לא אתם.
חיים אורון: לפי דעתי זאת ההצהרה של הבוקר, שיש ממשלה.
צביקה כהן: אני לא אומר שזה לא אנחנו.
משה גפני: לגבי הדגים.
דבורה מילשטיין: נמצא כאן משרד התעשייה ומשרד החקלאות.
דבורה מילשטיין: אנחנו משרד התעשייה.
שי חרמש: השר עבר מכאן לכאן, אבל זה לא אותו משרד.
משה גפני: הצו מגיע מרשות המסים.
משה גפני: נכון, אתה משרד החקלאות.
משה גפני: אני מתנצל בפניכם.
משה גפני: על כל פנים, אני לא יכול להסכים אני אגיד לך מה ההסברים שלי.
משה גפני: אני לא יכול בשום פנים ואופן להביא היום להצבעה בגלל שתי סיבות.
משה גפני: סיבה אחת היא אידיאולוגית הצהרתית וכאן זה כבר לא משחק, זה כבר לא החוק של הבשר שזה באמת רק בשביל לנגח אותי אבל לא מעבר לעניין.
משה גפני: כאן הולך להיות משהו אידיאולוגי נורא וגם מעשי מבחינת ההתייקרויות.
משה גפני: הולכים – ועשו את זה כבר – ומקלים על יבוא דגים שהם אינם כשרים על כל המשמעויות בעניין הזה, גם אידיאולוגית וגם מעשית, ומעלים באופן דרמטי את יבוא הדגים הרגילים שכולם צורכים אותם.
משה גפני: בסוף זה בוודאי ייפול על הצרכנים.
משה גפני: אני לא מתכוון לעבור על זה לסדר היום.
משה גפני: מבחינתי, כל עוד אני בקואליציה, אני רואה בזה דבר חמור.
משה גפני: לפי דעתי שום הסבר בעניין הזה לא יניח את דעתי.
משה גפני: שום הסבר.
משה גפני: בתקופה כזאת של העלאות מחירים על הכול, עוד להוזיל את המחירים של הלא כשרים ולהעלות באופן דרמטי את המחירים של הכשרים שרוב הציבור צורך אותם.
זבולון אורלב: אני יכול לשאול אותך שאלת הבהרה בקשר לנושא הראשון?
משה גפני: אני רק אומר שתדעו.
חיים אורון: אנחנו יכולים להביא מה קורה בצווים האלה?
חיים אורון: אני עוד לא הבנתי מה קורה.
זבולון אורלב: אני עוד בבשר החזיר.
זבולון אורלב: אם על פי החוק אי אפשר להביא בשר לא כשר, אי אפשר לייבא למדינת ישראל בשר לא כשר, למה אנחנו צריכים לאשר בצו את הבשר הלא כשר?
זבולון אורלב: אם על פי החוק אסור לייבא למדינת ישראל בשר לא כשר, למה אני צריך לאשר את זה?
משה גפני: שגית יכולה לענות לך, אבל אני מעדיף שהם יענו.
זבולון אורלב: אתה תחליט מי יענה.
משה גפני: חבר הכנסת אורון, אתה רוצה לשמוע את ההסברים על הצו, נכון?
חיים אורון: היות ואני בניגוד עניינים, אני לא אצביע בסעיף הזה.
צביקה כהן: אבל זה לא הסעיף.
צביקה כהן: זה סעיף אחד מתוך מיליונים.
חיים אורון: אתם מעלים או מורידים בחזיר?
צביקה כהן: לא עושים כלום.
צביקה כהן: אני יכול להסביר?
משה גפני: מי מסביר מטעם הממשלה.
צביקה כהן: אני מסביר חלק ואחרי כן משרד התעשייה יסביר.
משה גפני: מה תפקידך במשרד החקלאות?
צביקה כהן: כרגע אני יועץ מקצועי למנכ"ל והייתי מנהל מחלקת יבוא.
צביקה כהן: אני יזמתי את הצו של הדגים, זה שדובר עליו קודם.
צביקה כהן: לפני הדגים בוא נדבר על הצו הספציפי הזה.
צביקה כהן: הצו הספציפי הזה מתאר מצב של הסכם הסחר עם ארצות הברית ולא יותר מזה.
צביקה כהן: כלומר, הסכם הסחר עם ארצות הברית לא עובד דרך ספר המכס מסיבות של ההסכם והוא עובד בצו היטלי הסחר כל שנה מחדש.
שי חרמש: נגמר ב-31 במרץ.
צביקה כהן: הצו הזה מתאר את ההסכם.
צביקה כהן: בהסכם יש את כל פרטי המכס, גם חזיר וגם אמנונים וגם חיטה וגם הכול.
צביקה כהן: רשום בצו הזה שבחזיר למשל המכס על חזיר יהיה בהתאם למכס על כל שאר העולם.
צביקה כהן: לא הקלה ולא הטבה.
צביקה כהן: רשום בצו הזה חזיר כי אם אתם חוזרים בחזרה לחוק חופש העיסוק שהיושב ראש דיבר עליו קודם, מה אומר החוק?
צביקה כהן: היבוא מדבר על כך שמותר להביא הכול לישראל תחת התנאים האלה והאלה.
צביקה כהן: בבשר חזיר התנאי לפי החוק שחבר הכנסת גפני דיבר עליו אומר שבשר טרף אפשר להביא לישראל רק אם יש לך אישור כשרות.
צביקה כהן: כלומר, אסור להביא לישראל.
שגית אפיק: אי אפשר להביא.
צביקה כהן: אי אפשר להביא כי לא תהיה על זה כשרות.
צביקה כהן: על כל יבוא בשר לישראל לפי החוק צריך כשרות.
משה גפני: אורלב הוא אדם דתי ואדם רגיש מאוד בעניין הזה והוא חושב שמדינת ישראל כמדינה יהודית לא יכולה לשחק עם הדברים האלה.
צביקה כהן: לא משחקים.
משה גפני: אל תהיה במתח.
משה גפני: חבר הכנסת אורלב, אני מקריא לך את החוק.
משה גפני: "על אף האמור בכל דין, לאמור בסעיף 3, לא ייבא אדם בשר אלא אם כן קיבל לגביו תעודת הכשר".
משה גפני: לא רק זה אלא "אין באמור בחוק זה לגרוע מזכותה של הממשלה לייבא בשר בעצמה".
זבולון אורלב: זה מנוסח יפה.
משה גפני: אני ניסחתי את זה.
משה גפני: ישבתי אז עם חריש שהיה שר התעשייה.
משה גפני: "לייבא בשר בעצמה או באמצעות אחרים מטעמה לרבות לצורכי מלאי חירום" שהממשלה מביאה, "ובלבד שניתנה לגביו תעודת הכשר".
צביקה כהן: כלומר, על כל בשר חייבת להיות תעודת הכשר ובלי זה אי אפשר לייבא.
זבולון אורלב: למה אתה צריך חזיר בצו?
צביקה כהן: אני לא צריך.
משה גפני: אתה יכול להוציא את זה?
צביקה כהן: לא, אני לא יכול.
זבולון אורלב: פשוט תמחק את השורה הזאת.
צביקה כהן: גם אצל האמריקאים למשל רשום ביבוא שלנו אליכם תפוזים.
שי חרמש: ולא תכניס תפוז לאמריקה.
צביקה כהן: בתנאי שזה עומד בחוקים שלהם.
צביקה כהן: אסור להביא תפוזים לארצות הברית משום מקום בעולם אבל בצו רשום תפוז.
צביקה כהן: בהסכם בינינו רשום תפוז, מכס כזה וכזה, כפוף.
זבולון אורלב: לא הסברת לי.
זבולון אורלב: מה זה מעניין אותי התפוז?
זבולון אורלב: למה אי אפשר להסביר לאמריקאים שעל פי החוק הישראלי אי אפשר להביא למדינת ישראל בשר אלא אם כן הוא כשר ולכן אנחנו מחקנו את החזיר כי אי אפשר להביא חזיר לישראל.
צביקה כהן: גם אי אפשר להביא עוד המון דברים והם בצו.
צביקה כהן: אי אפשר להביא גם אבוקדו מאמריקה.
צביקה כהן: אסור להביא אותו.
זבולון אורלב: לא, זה לא בחוק.
צביקה כהן: זה כן בחוק.
זבולון אורלב: בחוק כתוב אבוקדו?
זבולון אורלב: בחקיקה הראשית כתוב אבוקדו?
צביקה כהן: כתוב מוצרים שיש נגעים.
זבולון אורלב: זה חוק יסוד?
משה גפני: זה תיקון לחוק יסוד.
זבולון אורלב: ידידי, תעשה הבחנה בין חוק יסוד לבין חקיקה שבשרשרת.
זבולון אורלב: האמריקאים מבינים מה זאת מדינה דמוקרטית.
זבולון אורלב: אני שומע כל הזמן את אובמה מדבר על דמוקרטיה.
זבולון אורלב: הם מבינים מהי חקיקה.
זבולון אורלב: הנושא של חזיר והעם היהודי מפורסם בכל העולם.
זבולון אורלב: למה אנחנו צריכים את הביזיון הזה?
צביקה כהן: זה לא ביזיון.
זבולון אורלב: זה ביזיון.
זבולון אורלב: אני לא יכול להצביע על דבר כזה.
זבולון אורלב: גם בפעם הקודמת לא הצבעתי.
זבולון אורלב: אפשר להיות מדינה יהודית ודמוקרטית שאומרת לארצות הברית.
זבולון אורלב: אנחנו מכבדים את השר.
זבולון אורלב: זה אסור לנו על פי החוק.
זבולון אורלב: אתה לא מבין שלמחוקק יש כאן בעיה?
זבולון אורלב: מצד אחד אני צריך להצביע בעד חוק יסוד שאסור להביא בשר לא כשר ומצד שני מעין לגיטימציה כי הנה, הצבעתי בעד זה.
זבולון אורלב: אני מורה ומחנך ואני לא יודע להסביר לתלמידים איך מסתדרים שני הדברים האלה.
זבולון אורלב: אני מצטער על ההתפרצות שלי.
עמי לוין: אני רוצה לנסות להניח את דעתו של אדוני ושל היושב ראש ולהסביר.
זבולון אורלב: נראה לי שאתו כבר הסתדרת.
עמי לוין: הצו שלפנינו היום, עניינו מיסוי וקביעת שיעורי ההיטל.
עמי לוין: הוא משקף נספחים להסכם הסחר שלנו עם ארצות הברית שנחתם ב-1985 ואז נלקחו בחשבון האינטרסים עליהם דיבר עכשיו חבר הכנסת.